Abenduak 14

Unión del Pueblo Navarro (UPN) talde parlamentarioari atxikitako foru parlamentari Alberto Catalán Higueras jaunak hainbat galderari **(9-18-/PES-00254)** idatziz erantzuteko eskatu du, eta ondotik dator Landa Garapeneko, Ingurumeneko eta Toki Administrazioko kontseilariaren erantzuna. Honako hauei buruzko informazioa eskatu da:

**.- Zer neurri hartu ditu Nafarroako Gobernuak Erriberaren, haren baliabideen eta haren tradizioen eta kulturen kulturaren, mestizaiaren eta gastronomiaren balioa ikusaraztelo, Nafarroako destino ezaguna eta erreferentziakoa izan dadin?**

Sustapen-estrategia oinarritzen da eskualdeen eta produktuen elkarren arteko osagarritasunean, kulturari, gastronomiari, eskualdeei eta produkzio-sistemei eta abarrei dagokienez. Hori dela eta, zaila da ekintza batzuk identifikatzea, soilik eskualde jakin batzuk ikusarazteari edo jatorri jakin bateko produktuei dagokionez.

Zerrenda exhaustibo bat egin nahi gabe, honako hauek dira Erriberarekin zerikusi handiena dutenak:

Tuterako/Erriberako Barazkiak Goraipatzeko Jardunaldiak

Apirilaren 20tik maiatzaren 1era. Nafarroako plater tipikoak (martxoa), poesiako lehen literatur saria. Barazkien Iraultzari buruzko Biltzarra. “El Hortelano” sariketa. Haurrentzako tailerrak. 20.000 RG pintxoren dastaldi herrikoia. Jardunaldien antolatzaileekin, Tuterako Udalarekin, Orden del Volatínekin eta Elkarte Gastronomikoen Federazioarekin izandako lankidetza honako honetan gauzatu da: babesletza eta esku-orriak eta kartelak ordaintzea.

 

Barazkien III. Biltzarreko jardunaldietan ere lagundu zen, Nafarroako barazkien tokiko barietateen egoerari buruzko hitzaldi batekin.

Neguko barazkiei buruzko jardunaldiak (Inverdura)

Azaroaren 16tik 2018ko abenduaren 9ra, igandea

Udaberriko Barazkien Jardunaldiak.

Apirilaren 8tik maiatzaren 31ra

“Los últimos de la Mejana” dokumentala

Ultreia Films SLU ekoizpen-etxearena, Patxi Uriz argazkilari, dokumentalista eta zuzendari nafarrak zuzendua. Balioan jarri nahi du Nafarroako Erriberan Tuterako barazkigintza tradizionaleko baratzezainen lana, eta lurraren erritmoak errespetatzen dituen labore-modu hori eta elikatze-ohitura osasungarriagoetara itzultzeko beharra aldarrikatu nahi ditu.

Bestalde, hurrengo taulan aipatzen dira LEADER neurriak Nafarroako 2014-2020 urteetarako LGPan diruz lagundutako proiektuak, Eder Partzuergoaren proposamenez, galderaren enuntziatuekin zerikusia dutenak.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| LEADER neurriak Nafarroako 2014-2020 landa garapeneko programan diruz lagundutako proiektuak | | | | | | |  | | | |
|  |  |  |  | |  |  | | |  | | |
| **Azpi-neurria** | **Espediente-zenbakia** | **PROIEKTUAREN IZENA** | | **Entitate onuraduna** | **Emandako laguntza (euroak)** | | | | | |
| **Guztira** | | | **FEADER** | | **Nafarroako Gobernua** |
| M19.02.01. Toki garapen parte-hartzailearen estrategia ezartzea: sustatzaile publikoak eta pribatuak | 213162012 | Cerro de la Cruz aztarnategiko erakusketa iraunkorra | Cortesko Udala | | 75.701,45 | | | 49.205,94 | | 26.495,51 |
| 213162046 | DES-ADARVE. Tuterako arte iraungikorraren jaialdia | Tuterako Udala | | 20.000,00 | | | 13.000,00 | | 7.000,00 |
| 213162042 | Paisaiaren eta memoriaren bideak | Cascanteko Udala | | 28.543,42 | | | 18.553,22 | | 9.990,20 |
| 213162059 | Ekintzailetza, barneko ekintzailetza eta lankidetza sozial eta enpresariala Queiles aldean | Cascantum toki garapeneko elkartea | | 10.000,00 | | | 6.500,00 | | 3.500,00 |
| 213162006 | Herritarren jardueretarako egoitza | Tulebrasko Udala | | 20.000,00 | | | 13.000,00 | | 7.000,00 |
| 213162026 | Presal sakaneko eta San Pascualeko jarduketa mankomunatua | Cabanillasko Udala | | 40.000,00 | | | 26.000,00 | | 14.000,00 |
| 213162004 | Monteagudoko Yeserasko begiratokiaren ekipamendua | Monteagudoko Udala | | 22.602,03 | | | 14.691,32 | | 7.910,71 |
| 213162045 | Tausteko ubideko pasealekua egokitzea | Fustiñanako Udala | | 19.020,62 | | | 12.363,40 | | 6.657,22 |
| 213162044 | Tuterako udal eraikinetako irisgarritasun plana | Tuterako Udala | | 10.000,00 | | | 6.500,00 | | 3.500,00 |
| 213162016 | Udal baratze solidarioak | Tuterako Udala | | 25.000,00 | | | 16.250,00 | | 8.750,00 |
| 213162033 | Antzinako eskoletako zaharberritzea, tokiko elkarteen xede sozial, turistiko eta kulturaletarako erabiltzeko | Milagroko Udala | | 80.053,60 | | | 52.034,84 | | 28.018,76 |
| 213162060 | Peñón de la Primicia (Ilargiaren aparkalekutik Zumarraren Ama Birjinaren ermitarako pasealekua) | Azagrako Udala | | 58.156,64 | | | 37.801,82 | | 20.354,82 |
| 213162019 | Jasangarritasunari buruzko udal eskola | Tuterako Udala | | 10.000,00 | | | 6.500,00 | | 3.500,00 |
| 213162017 | Ebroko erriberako historiaren ibilguak: bertako jendeak | Tuterako Udala | | 20.000,00 | | | 13.000,00 | | 7.000,00 |
| 213162022 | Irisgarritasun unibertsala/udal irisgarriago baten alde | Castejóngo Udala | | 20.000,00 | | | 13.000,00 | | 7.000,00 |
| 213162041 | Hiri artea. Nafarroako Erriberako hiri espazioko esku-hartze artistikoak | Castel-Ruiz enpresa-entitate publikoa | | 35.140,50 | | | 22.841,33 | | 12.299,18 |
| 213172007 | Udal bulegoetako irisgarritasuna hobetzea | Ablitasko Udala | | 14.000,00 | | | 9.100,00 | | 4.900,00 |
| 213172060 | Ikastetxeko kanpoko arotzeria berritzea | Corellako Udala | | 23.392,00 | | | 15.204,80 | | 8.187,20 |
| 213172037 | Arguedasko udaletxeko eraikinaren efizientzia energetikoa hobetzea | Arguedasko Udala | | 37.676,82 | | | 24.489,93 | | 13.186,89 |
| 213172056 | Tuterako Katedraleko Atariko Atea zaharberritzea eta kultur jardueretarako balioan jartzea | María Forcada Fundazioa | | 60.301,74 | | | 39.196,13 | | 21.105,61 |
| 213172047 | Valtierrako kobazuloen ondarea inbentariatu eta digitalizatzea | Valtierrako Udala | | 25.000,00 | | | 16.250,00 | | 8.750,00 |
| 213172027 | Gazteentzako zentroko irisgarritasuna hobetzea | Fustiñanako Udala | | 30.000,00 | | | 19.500,00 | | 10.500,00 |
| 213172004 | Gizarte zerbitzuetako eraikineko irisgarritasun unibertsala hobetzea | Tuterako Udala | | 26.424,00 | | | 17.175,60 | | 9.248,40 |
| 213172019 | Alhamako ibilbide osasungarri eta kulturala | Corellako Udala | | 24.684,00 | | | 16.044,60 | | 8.639,40 |
| 213172039 | *“Balconico de los moros”* deitutakoa balioan jartzea | Arguedasko Udala | | 30.000,00 | | | 19.500,00 | | 10.500,00 |
| 213172018 | Bide publikoko irisgarritasuna | Corellako Udala | | 28.000,00 | | | 18.200,00 | | 9.800,00 |
| 213172055 | Errege Bardeako begiratoki-parkea | Ribaforadako Udala | | 27.651,71 | | | 17.973,61 | | 9.678,10 |
| 213172008 | Ramírez Figueras kaleko 36. zenbakiko parkea egitea | Buñuelgo Udala | | 30.000,00 | | | 19.500,00 | | 10.500,00 |
| 213172013 | Eraikinetako arkitektura-oztopoen irisgarritasuna eta arlo horretako hobekuntzak | Castejóngo Udala | | 21.895,02 | | | 14.231,76 | | 7.663,26 |
| M19.02.02. Toki garapen parte-hartzaileko estrategia ezartzea: tokiko ekintzako taldeen proiektu propioak | 213175201 | Eskualdeko turismo plana | EDER Partzuergoa | | 175.000,00 | | | 113.750,00 | | 61.250,00 |
|  |  | **Guztira** | | | **1.048.243,54** | | | **681.358,30** | | **366.885,24** |

**.- Nafarroako Gobernuak zer neurri hartu du Erriberako naturaguneak dinamizatzeko eta hedatzeko ildoak indartze aldera eta Naturagune eta Gune Berezien Sarean sartzeko?**

**ERANTZUNA:**

Ingurumeneko eta Lurraldearen Antolamenduko Zuzendaritza Nagusiko Ingurumen Zerbitzuak ezagutzera ematen du ondoren deskribatzen diren jarduketak egin dituela, bere eskumenen eremuan:

Errege Bardeako abelbideak sailkatu eta mugarritzeko proiektua. Azterlan hori, 2019. urtean amaituko dena, 105.102 euroko guztizko zenbatekoan adjudikatu da.

Horrek aukera emanen du honako helburu hauek lortzeko:

- Alde batetik, Errege Bardeako abelbideei buruzko informazioa gaurkotzea, bide horien trazadura, zabalera eta ezaugarri fisikoak lurraldearen baldintzei eta tarte bakoitzaren egungo edo balizko erabilerari egokituz.

- Bestetik, proiektuan sartzea aldez aurretiko mugarritze-akta duten bideetako mugarri hondatu edo desagertuak birjartzeko fasea, halako moduz non birjartze hori landan egin ahalko den; hau da, abelbidea zedarritzen duten mugarriak zehatz koka daitezen proposatzea. Horri dagokionez, nabarmendu behar da mugarritze-aktak bi alditan egin zirela: 30eko hamarkadan eta 80ko hamarkadan.

- Hirugarrenik, beste izaera bateko proiektuen ondorioz jada sailkatuta eta mugarrituta dauden abelbide-tarteen inbentarioa egitea. Honako hauen kasuak dira: lurzatien berrantolamenduko proiektuak egin diren arloetako tarteak, azpiegitura-proiektuetan sartutakoak, industrialdeak eta abar.

Oro har, abelbideen sailkapenak abelbideak izatea bera zehazten du, kategoria guztietakoak, proiektuaren xede den udal barrutiaren lurraldean zehar doazenak. Horretarako, hainbat artxiboren kontsulta dokumentalaz eta espazio hori erabiltzen duten abereak dituzten abeltzainekin lankidetzan jarduteaz gainera, aukera ematen du trazadurak deskribatzeko eta haiek lurraren fisiografiaren baldintzapean jartzeko. Abelbideen sarearen jarraitutasuna lehenetsi beharra dago, zehaztapen horretarako funtsezko elementu gisa.

Trazaduren deskribapenak bere baitan hartzen du abelbide bakoitzaren egiazko zabalera, bai eta dagoen dokumentazioaren arabera eduki beharko lukeen zabalera ere; zehaztapen horiek lurraren azterketan eta dokumentuen errebisioan oinarritu beharko dira, hurrenez hurren. Zehatz-mehatz aipatzen dira abelbide bakoitzean arazoak sortzen dituzten puntuak, eta horiekin batera ukituta gerta daitezkeen mugakideak aipatzen dira, azpimarra berezia jarriz abelbideen eta garraio-sarearen (errepideak, trenbidea eta abar...) arteko bidegurutzeetan edo topaguneetan.

Gainera, abeltzaintza jarduerari tradizionalki lotutako tokien katalogoa egoten da, abelbide bakoitzaren barruan (atsedenguneak, bordak, gatzarriak, ur-tokiak eta abar), bereizketa eginez Nafarroako Gobernuaren ondarekoak direnen eta Nafarroako Gobernuaren jabetzakoak izan gabe transhumantziako jardueran erabili direnen artean (korraleak, baltsak...).

Azkenean, honako hauek jasotzen ditu azterlanak:

* Erabilera nagusiaren eta lotutako erabileren behar bezala justifikatutako proposamena, abelbideetako bakoitzaren tarte desberdinetan, haien potentzialtasunak zehazte aldera: abeltzaintza erabilera, naturzaletasunarekin eta aisiarekin lotutako erabilera, erabilera turistikoa...
* Hobekuntza-puntuen katalogo bat, tarteen ibilerraztasunaren araberako bereizkuntza eginez. Zehaztapen horretan, garrantzi berezia izanen dute inkestatutako abeltzainek zehaztapenek.

Aurreko deskribapenetik ondorioztatzen da azterlan hau sartu ahalko litzatekeela egindako hiru galderen erantzun gisa: batetik Errege Bardea bezalako eremu baten abeltzaintza-tradizioa jasotzen du, haren ezagutza gaurkotuta. Bestetik, erabilera berriak proposatzen ditu abelbideetarako, eskakizunen araberakoak, kontuan hartuz bai abeltzainen beraien eskakizunak, bai erabilera turistikoetatik, aisiakoetatik edo naturzaletasunarekin lotutakoetatik datozenak, eta sarearen funtzio-aniztasunean bateragarritasuna lortzeko landu beharreko hobekuntza-puntuak zehaztuz.

PES 685\_9\_-18-PES-00248 galdera parlamentarioan aipatzen diren baso-lanetarako laguntzen kanpainez gainera, nabarmentzekoa da aurten “2018an naturaguneetan erabilera publiko jasangarria sustatzeko Toki entitateentzako laguntzetarako” kanpainen oinarri arautzaileen onespena; izan ere, kanpaina horiek 260.000 euroko zuzkidura izanen dute, eta bideratuta egonen dira, batez ere, espazio horiek ukitutako populazioen garapen sozio-ekonomikoa indartzera, erabilera publikoaren kudeaketa zuzenaren bitartez, horren barnean direla haren antolaketa egokia eta bisitarien ingurumen-sentsibilizazioa.

Espazio horietatik asko ingurune pribilegiatuak dira natur jarduerak eta aisiarako jarduerak garatzeko, eta jendea etengabe erakartzeko foku bat dira, udako oporraldietan eragin handiagoa duena. Ukitutako toki entitateek ongi jabetuta daude egitate horietaz eta bat-bateko turismo horren kudeaketa erregulatzeko dauzkaten mugez, bai eta tokiko erakundeen arteko lankidetzaren beharraz ere, espazio horiek erabilera publikoa antolatzeko proiektuak pixkanaka finkatzeko. Diruz laguntzekoak diren jarduketak erabilera publikoa, informazioa eta ingurumen hezkuntza zaintzera eta antolatzera bideratutako langile-gastuekin lotutakoak dira.

Hala eta guztiz ere, Erriberak arlo horretan duen ahalmena gorabehera, ez dira Erriberako toki entitateen eskaerarik jaso kanpaina honetan. Espero da etorkizuneko kanpainetan Erriberako toki entitate batzuek laguntzak eska ditzatela, gai honek eskualde horretan duen garrantzia kontuan hartuta.

Jasangarritasunaren, Ingurumen Hezkuntzaren eta Partaidetza Publikoaren Atalak bultzatutako ekintzen esparruan, taula honetan jasotakoak egin dira:

|  |  |
| --- | --- |
| Ebroko Foroa dinamizatzeko gunea | 5.835,20 |
| Ebroko Foroaren komunikazioa | 3.128,45 |
| Ebroko Foroaren jabaria | 252,65 |
| Ebro Resilience delakoan parte hartzeko laguntza | 6.897,00 |
| Cascanteko herri-lurrak | 16.124,76 |
| Arrantzarako prestakuntzan parte-hartzea | 719,95 |
| Erriberako 21 Agenda, Cintruenigon | 7.000,00 |
| Ingurumen hezkuntzarako diru-laguntzak, Tuteran Helianto Elkartea | 4.400,00 |
| Ingurumen hezkuntzarako diru-laguntzak, Cascanten Muérdago Elkartea | 2.000,00 |
| Ingurumen hezkuntzarako diru-laguntza, Tuteran Helianto Elkartea | 814,22 |
| PIValtierra 1 Eremu osasungarrien zirkuitua | 20.000,00 |
| PIAblitas 1 Parkea | 17.850,00 |
| PIRibaforada 2 Bardeako Begiratokia | 20.000,00 |
| PIFalces 1 Ur Neurketarako Sistema | 6.705,68 |
| PIVillafranca 2 Ibilbide osasungarria | 3.302,69 |
| PG Arguedas 2 Jasangarritasunari buruzko jardunaldiak | 5.359,70 |
| PGMjurraRibera 1 Beharrizanen azterlana | 4.200,00 |
| **GUZTIRA** | **89.049,55** |

Aipatu beharra dago ADN Pirinioa proiekturen edukiei buruzko erakusketa ibiltaria 2019ko apirilean iritsi zela Tuterara, bai eta Nafarroako Erriberako hainbat tokietan 12 egunez eginen diren dinamizazio-ekintzak ere. Une horretan erakutsiko da Nafarroako Erribera eta haren ondare natural, kultural eta turistiko direla-eta egiten den guztia.

**.- Nafarroako Gobernuak zer funts ekonomiko jarri ditu Erriberako hainbat herritan dagoen ondare industriala, ez-materiala eta baratzezaintza-tradizioaren arlokoa**

**berreskuratzeko?**

**ERANTZUNA:**

Nafarroako Naturagune eta Gune Berezien Sarea (Explora Sarea) sortzea. Navarra del Suelo y Vivienda SA (NASUVINSA) sozietate publikoari egindako enkarguaren esparruan, LURSAREA-Lurraldearen Nafarroako Agentzia atalaren bidez, abian jarri da “Nafarroako Bide eta Naturagune Berezien Sarea”: irabazi asmorik gabeko elkarte bat da, naturaguneen edo/eta ibilbideen kudeatzaileek eta antzeko entitateek osatutako irabazi asmorik gabeko elkarte bat, zeinaren xedea baita plangintza bat egitea eta Explora Sareko naturaguneen eta ibilbideen inguruko ekintza koordinatuak abian jartzea. Haren kideen artean, Erriberan kokatutako naturaguneen hainbat kudeatzaile daude.

Aipatu beharra dago ezen 2018rako NASUVINSA sozietate publikoari egindako enkarguak, halaber, Natura 2000 guneetan bide eta naturagune berezien erabilera publikoei buruzko berariazko azterlanak egitera bideratutako neurrien pakete bat jasotzen duela. Azterlan horiek, Erriberaren eremuan, beren baitan hartu dituzte “Pulguerko Idoia” (ZEC ES2200041) gunearen eta “Territorio Visón” deitutako gunearen (ZEC ES2200035 “Arga-Aragoiko Behe Tarteak) erabilera publikoari eta kontserbazioari buruzko bateragarritasun-azterlanak.

Azkenik, aipatu beharra dago, halaber, 2018ko enkarguaren helburua dela Explora Nafarroa Sareari buruzko kanpoko web baten abian-jartzea eta hari buruzko zabalkunde-materialak sortzea.

**.- Nafarroako Gobernuak zer diru-kopuru bideratu ditu Erriberan bideak, bide-sareak, bide berdeak eta zikloturismoa egokitzeko? Zehaztu bideak egokitzera eta bideen irisgarritasun unibertsalera bideratutako diru-kopuruak.**

Galdera horri Garapen Ekonomikorako Departamentuak erantzuten dio.

**.- Nafarroako Gobernuak zer neurri hartu du Erriberako kalitatezko produktuak eta Nafarroako beste eremu batzuetakoak elkartzeko?**

1. Nafarroako Gobernuak ekintza ugari egin ditu Nafarroako elikagai-produktuen ezagutzaren zabalkunderako eta haien kontsumoa sustatzeko, bereziki kalitate berezitua dutenen kasuan. Zabalkunde hori eta kontsumoaren sustapena produktuen ezaugarrietan oinarritzen dira, bai eta hainbat elementutan ere, nola baitira jatorria, produkzio-sistemak, tradizioak, paisaia eta kultura.

Estrategia oinarrituta dago ekintzen inpaktua areagotzean, hainbat produktu gehituz; ikuspuntu gastronomikotik, ekoizpen-eremuaren arabera edo kontsumo-maiztasunaren arabera produktuen elkarren arteko osagarritasuna probestuz, eta eremu jakin bateko produktuak, edo gutxienez ere bertan maiz kontsumitzen direnak, konbinatuz beste jatorri batzuetako produktuekin edo gutxiago ezagutzen direnekin. Hori dela eta, zail da ekintza batzuk identifikatzea, soilik eskualde jakin batzuk ikusarazteari edo jatorri jakin bateko produktuei dagokionez.

Dokumentu honek 2018an, Nafarroako produktuen sustapenari eta zabalkundeari dagokienez, aurrera eraman diren ekintza garrantzitsuenak biltzen ditu. Bertan ikus daitekeenez, ekintza gehienek Nafarroan kalitate berezitua duten bi produktu edo gehiago biltzen dituzte, eta horietan ia guztietan presente daude Erriberarekin lotuta produktuak.

1- Hainbat eremutako kalitatezko produktuen arteko topaketa sustatzera bideratutako ekintza berariazkoak:

2018. urtean, lehendik daudenak osatuk dituzten bi lan-ildo berri jarri dira abian, zeinak berariaz orientatuta baitaude eremu desberdinetako kalitatezko produktuen arteko topaketa sustatzera: “Arriba y Abajo, Gora eta Behera” ekimena eta “Tokiko produktuen puntu kardinalen araberako ibilbidea” ekimena.

“Arriba y Abajo / Gora eta Behera” ekimenaren berariazko formatua honako honetan datza: dastatzearen, esperientziak transmititzeko foroaren eta ikuskizunen konbinaketa bat, eremu geografiko jakin bateko produktu tipikoak ezagutzera emateko hainbeste ezagutzen ez diren tokietan.

2018an, lau egin dira:

**Etxauri. Ekainaren 10ean**

Honako produktu hauen baterako dastatzea egin zen: Etxauriko gereziak Idiazabal jatorri deiturako gaztarekin (Arruazuko Albi gaztandegikoa); Reyno Gourmeteko Aidin mermeladak eta Nafarroa Jatorri Deiturako bi ardo, Otazu upategikoak (Etxaurin kokatua, Otazuko Jaurerrian). Dastatzea amaitu zen Baserriberri Iruñeko jatetxeko Iñaki Andradas sukaldariburuaren proposamen berritzaile batekin, bi pintxo egin baitzituen aipatutako osagai guztiak fusionatuz.

**Santa Fe (Urraul). Urriaren 7an**

Honako produktu hauek eman ziren ezagutzera: Arielz Baserriko aratxe ekologikoa; Lodosako Pikillo piperrak; Nafarroako zainzuriak; Josenea landare aromatikoak, eta Azpea eta Aristu upategietako ardoak.

**Altsasu. Urriaren 27an**

Nafarroako hainbat produktu dastatu ziren: Nafarroako aratxea; Lodosako pikillo piperrak; Nafarroako zainzuriak; Josenea landare aromatikoak; Lezaun upategietako ardo ekologikoak; José Amillanoren gazta ekologikoa; Katealde pate ekologikoa, eta Mendabiako “La Maja” olioak.

**Kaseda Azaroaren 25ean**

Honako hauek izan ziren protagonistak: Aragoi ibaiko amuarraina, polaioa eta kabiarra; Petilla Aragoiko aratxe ekologikoa; San Isidro del Pinar-eko (Kaseda) olio ekologikoa; Ángel Lizoainen eta Marta Pérez Loperenaren gaztak; Josenea landare aromatikoak; Uxueko Urrutia pastak; Kasedako Olimpia upategietako Zareko upategiko, Aibar Mendiko upategiko eta Ledeako upategiko ardoak.

“Tokiko produktuen puntu kardinalen araberako ibilbidea” ekimenak antzeko planteamendua dauka, berezitasun batekin: ekintza tokiko produktu batean zentratzen da. 2018an, honako hauek egin dira:

**Gatzaren Eguna. Uztailaren 29an. Jaitz.**

Reyno Gourmet produktuei buruzko informazioa emateko erakustokia. Nafarroako olio-errotetako olioak dastatzea, Jaitzeko gatzekin batera. Lodosako pikillo piperraren eta Nafarroako Aratxeko hanburgesa txikien dastatzea. Showcookingak Nafarroako produktuekin, Los Tres Reyes hoteleko jatetxeko Enrikitoren eskutik; Baserriberri jatetxeko Iñaki Andradasen eskutik; La Cocina de Silbiko Silbia Redondoren eskutik; El Capricho de Elenako Helena Bonhomeren eskutik eta La Ángela gozo-dendako Victor Napalen eskutik. Jaitzeko gatzaren eta Lodosako pikillo piperraren senidetze-ekitaldia.

**Irantzu, “ibarraren eta zeruaren artean”**

Izen horren pean, “Tierras de Iranzu” Turismo Elkarteak, INTIA-Reyno Gourmeterekin lankidetzan, lau bisita antolatu zituen, antzerkia eta guzti zutenak, eta haien amaieran Reyno Gourmet markan elkartutako Nafarroako kalitatezko elikagai-produktuen dastaldi bat egin zen.

**Lodosako pikilloari buruzko gastronomia-tailerra**

“Sortu osasuntsu, jan osasuntsu eta goza ezazu” izenburuaren pean, Reyno Gourmetek haurrentzako tailer baten babeslea izan zen. Nicolás Alba Ricok eman zuen tailerra, Lodosako haur bizilagunei eta bisitariei zuzenduta, Lodosako Pikillo Piperra Goraipatzeko Jaien karietara.

**Nafarroako aratxearen eta arkumearen dastaldiak Tuteran**

Joan den urrian, Tuterako Queiles pasealekuan, Nafarroako Arkumea eta Aratxea adierazpen geografiko babestuek beren produktuen dastaldi bat eskaini zuten, Nafarroako jatorri deiturako ardo batekin batera. Besteak beste, Nafarroako aratxeko hanburgesa txikiak dastatu ahal izan ziren —horien funtsezko bereizgarriak dira koipe-maila txikia, haragiaren kolorea, arrosaren, gorri argiaren eta gorriaren artekoa, eta proteina, burdin hemo eta B-12 bitamina ugari dutela—, bai eta Nafarroako arkume-pintxoak ere, 0 km-ko produktua, jasangarria eta ingurunea errespetatzen duena, haragi bikain eta gastronomo handiek ederki baloratuarekin, eta niazina eta erriboflabina ugari dituena.

1. Nafarroako Gobernuak Nafarroako kalitatezko elikagai-produkzioak sustatzeko 2018an egin dituen ekintzen zerrenda

Atal honetan, jasota ageri da egindako jarduera guztien zerrenda, zeinek, adierazi bezala, kasu gehienetan, Erriberari edo haren produktuei buruzko erreferentziak dituzten.

Horren adibide dira publizitate-euskarri eta argitalpenetan etengabe ageri diren irudiak, zainzuriarena, olioarena edo piperrena; haiek errezetetan erabiltzea, bereziki Erriberrin egindako “Master Cheff” programan, edo Navarra-Reyno Gourmet delakoaren hiriburuetan egindako aurkezpenak; esate baterako, **Basque Culinary Centerren, maiatzaren 11n Catar Navarra–Nafarroa Dastatu ekitaldian, Bilbon, Nafarroako zainzuria dela-eta egindako aurkezpena,** azaroaren 16an, Bilboko Ercilla Hotelean. Dastaldi-Foro-Ikuskizun bat izan zen, zeinak errelatoak, musika, istorioak eta Reyno Gourmeten produktuen dastaldi bat bildu baitzituen, Nafarroa jatorri deiturako ardo hautatuekin batera. Dataldira ehun pertsona baino gehiago joan ziren, eta bertan Nafarroari buruzko ikuspegi oso bat eskaini nahi izan zen, bertan sartuz bai elementu ukigarriak, gure produktu gastronomiko onenen hautaketa batekin, bai ukiezinak: paisaiak, kontakizuna, musika eta historia.

Planteamendu bera aplikatu zen **Basque Culinary Centerren egindako Catar Navarra-Nafarroa Dastatu ekintzan**. Ekitaldian, Iruñeko BaserriBerri jatetxeko eta Tuterako Remigio jatetxeko sukaldariburuen sorkuntzak dastatu ziren; izen ere, hainbat pintxo egin zituzten produktu eta elaborazio tradizionalak eta sorkuntza askoz ere abangoardistago eta iradokitzaileagoak uztartuz.

Hori guztia jakinarazten dizut, Nafarroako Parlamentuko Erregelamenduaren 192. artikulua betez.

Iruñean, 2018ko abenduaren 13an

Landa Garapeneko, Ingurumeneko eta Toki Administrazioko kontseilaria: Isabel Elizalde Arretxea